Държавен вестник, бр. 31, 2014 г., стр. 77

БРОЙ  31	
Д Ъ Р Ж А В Е Н  В Е С Т Н И К 	
СТР.  77  
Раздел IІ
Присъединяване на обекти за производство 
на електрическа енергия от възобновяеми из­
точници по реда на чл. 24, т. 1 ЗЕВИ. Искане 
за проучване за присъединяване и условия за 
присъединяване
Чл. 87. (1) Лицето, което предвижда да из­
гражда обект за производство на електрическа 
енергия, отговарящ на условията на чл. 24, т. 1 
ЗЕВИ, подава писмено искане за проучване на 
условията и начина на присъединяване на обекти 
за производство на електрическа енергия от 
възобновяеми източници (ОПЕЕВИ) към опе­
ратора на съответната разпределителна мрежа.
(2) Лицето следва да:
1. е титуляр на право на собственост върху 
имот, в който се предвижда да бъдат изградени 
ОПЕЕВИ върху покривни и фасадни конструк­
ции на присъединени към електроразпредели­
телната мрежа сгради и върху недвижими имоти 
към тях в урбанизирани територии;
2. е заплатило цена за проучване на услови­
ята и реда на присъединяване по ценоразписа 
на услугите на съответния мрежови оператор.
Чл. 88. (1) Искането за проучване на усло­
вията и начина на присъединяване съдържа:
1. наименованието и местонахождението 
(адреса) на имота/сградата, върху която се 
предвижда да се изгражда обектът;
2. срока/етапите за изграждане на обекта;
3. инсталираната генерираща мощност на 
обектът;
4. вида на първичния енергоносител;
5. точен адрес за кореспонденция, телефон, 
факс, адрес на електронна поща;
6. правно индивидуализиращи белези на 
лицето.
(2) Към искането по ал. 1 се прилагат:
1. документ, удостоверяващ правото на 
собственост/друго вещно право върху имота/
сградата, върху които ще се изгражда ОПЕЕВИ;
2. договор за наем и нотариално заверено 
съгласие на собственика на имота/сградата, 
когато искането се подава от наемател;
3. удостоверение или скица, удостоверяващи, 
че имотът се намира в урбанизирана територия; 
4. описание на техническите данни на ос­
новните съоръжения и на ОПЕЕВИ съгласно 
изисквания раздел VІ.
(3) Операторът на разпределителната 
мрежа може да поиска допълнителна ин­
формация за характеристиките на присъе­
динявания обект, свързана с правилата по 
чл. 83, т. 5 ЗЕ. 
(4) Лицето, поискало проучването, предста­
вя информацията по ал. 3 в 14-дневен срок от 
получаване на искането.
(5) Когато представените информация и 
документи са непълни или не отговарят на 
изискванията на наредбата, операторът на 
разпределителната мрежа в 14-дневен срок от 
постъпване на искането писмено уведомява 
лицето, подало искането.
(6) Лицето, подало искането за проучване, 
отстранява непълнотите и несъответствията в 
документите или представя допълнително необ­
ходимите документи и информация в 30-дневен 
срок от датата на уведомлението по ал. 5.
(7) Процедурата по присъединяване на обекта 
се прекратява, когато лицето, подало искането, 
не отстрани непълнотите и несъответствията 
в документите или не представи допълнител­
но необходимите документи и информация в 
срока по ал. 6.
Чл. 89. (1) Когато при проучването се 
установи, че присъединяваният обект и/или 
съоръженията за присъединяване засягат 
съществуващи електрически съоръжения, 
изместването им се извършва от и за сметка 
на производителя след одобряване по реда на 
ЗУТ на съгласуваните проекти с мрежовите 
оператори, ако засегнатите съоръжения:
1. принадлежат към преносната или съответ­
ната разпределителна електрическа мрежа, или
2. са електрически съоръжения за присъеди­
няване на обекти на производител или клиент 
на електрическа енергия, собственост на трето 
лице, и са изградени по реда на ЗУТ. 
(2) Изискванията на оператора на разпреде­
лителната мрежа във връзка с обстоятелствата 
по ал. 1 се указват в становището за условията 
за присъединяване на обекта.
Чл. 90. (1) Операторът на разпределител­
ната мрежа може мотивирано да откаже да 
присъедини обекта към съответната мрежа 
в заявения срок за въвеждане на централата 
в експлоатация и да предложи нов срок за 
договаряне.
(2) Разпоредбата по ал. 1 не се прилага за 
обектите по чл. 27, ал. 5 ЗЕВИ.
(3) Лицето, подало искането за проучване на 
условията за присъединяване, може да обжалва 
отказа по ал. 1 пред ДКЕВР при условията и 
по реда на чл. 22 ЗЕ. 
Чл. 91. (1) Операторът на разпределителната 
мрежа извършва проучване, определя услови­
ята, изготвя и предоставя писмено становище 
за присъединяване на лицето, подало искане 
за присъединяване, в срок до 30 дни от датата 
на постъпване на искането.
(2) В случаите по чл. 27, ал. 5 ЗЕВИ опе­
раторът извършва проучване, изготвя и пре­
доставя писмено становище за условията за 
присъединяване в срок до 15 дни.
(3) Лицето, получило становището по ал. 1 
и 2, може да обжалва предложените условия 
за присъединяване пред ДКЕВР при условията 
и по реда на чл. 22 ЗЕ. 
(4) Операторът на разпределителната мрежа 
създава досие, в което се съхраняват всички 
документи по присъединяването на обекта.
(5) Срокът на валидност на издаденото стано­
вище е 6 месеца. При неподаване на искане за 
договор в срока на валидност на становището 
процедурата по присъединяване се прекратява.